**CONTRACT DE VOLUNTARIAT**

Nr. din

**Art. 1. Părţile contractului**

**Între:**

1) UNIVERSITATEA BABEŞ - BOLYAI cu sediul în Cluj-Napoca, Str. M Kogălniceanu nr. 1, telefon 0264-405300, fax 0264 - 591906, Cod Fiscal 4305849, reprezentată legal prin d-nul Prof. Univ. Dr. Daniel David, Rector, în calitate de ORGANIZAȚIE GAZDĂ (denumită în continuare UNIVERSITATEA şi/sau ORGANIZAȚIA GAZDĂ).

**şi**

2) Dl/dna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ domiciliat(ă) în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_\_\_\_\_\_\_\_\_\_nr.\_\_\_\_\_\_bloc\_\_\_\_\_sc.\_\_\_\_\_\_et.\_\_\_\_ ap. \_\_ judeţul \_\_\_\_\_\_\_\_\_\_ posesor/ posesoare a CI seria\_\_\_\_\_nr.\_\_\_\_\_\_\_\_\_, CNP\_\_\_\_\_\_\_\_\_\_\_\_\_\_\_\_\_\_\_\_\_\_\_, locul nașterii: localitate……………………. Jud. e-mail \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nr. telefon \_\_\_\_\_\_\_\_\_\_\_\_\_\_\_\_\_\_\_\_\_\_ în calitate de VOLUNTAR.

se încheie în baza prevederilor Legii nr. 78/2014 prezentul contract de voluntariat.

**Art.2. Obiectul Contractului**

Obiectul prezentului contract îl constituie desfăşurarea de către voluntar a activităţilor prevăzute în fișa de voluntariat ce constituie anexă la prezentul contract, activități desfășurate de către voluntar în beneficiul Organizației Gazdă.

**Art. 3. Durata contractului**

Prezentul contract se încheie începând cu data de ………………………………… până la data de ..................................................., cu posibilitatea prelungirii sale prin act adiţional.

**Art. 4. Drepturile şi obligaţiile voluntarului**

1. **Drepturile voluntarului**
2. dreptul de a fi tratat ca şi coleg cu drepturi egale de către angajaţii şi conducerea universităţii;
3. dreptul de a fi supervizat şi coordonat de persoane cu experienţă în domeniul în care prestează activitatea, persoane care sunt angajate ale Universităţii;
4. dreptul de a desfăşura activităţi în concordanţă cu studiile şi pregătirea sa profesională;
5. dreptul de a i se asigura condiţiile necesare pentru a-şi desfăşura activitatea, precum şi accesul la echipamentul şi/sau consumabilele necesare derulării activităţii;
6. dreptul de a i se asigura de către Universitate protecţia muncii în funcţie de natura şi de caracteristicile activităţii pe care o desfăşoară;
7. dreptul de a desfăşura activitatea de voluntariat în concordanţă cu capacitatea şi disponibilitatea acestuia;
8. dreptul de a solicita Universității eliberarea certificatului de voluntariat însoţit de raportul de activitate;
9. dreptul la confidenţialitate şi protecţia datelor personale;
10. dreptul la timp liber corespunzător cu activitatea de voluntariat;
11. dreptul de a refuza efectuarea unei activități neprevăzute în fișa de voluntariat.
12. **Obligaţiile voluntarului**
13. obligaţia de a presta activităţile prevăzute în fişa de voluntariat, cu respectarea instrucţiunilor stipulate în fişa de protecţie a voluntarului, fără nicio remuneraţie din partea Organizaţiei-Gazdă.
14. obligația de a cunoaște şi a respecta procedurile, politicile şi regulamentele interne ale Organizației Gazdă, legate de activitatea de voluntariat pe care o desfăşoară;
15. obligația de a respecta Regulamentul de Funcţionare al programului de voluntariat;
16. obligația de a respecta programul de activitate stabilit de comun acord cu Coordonatorul de Voluntari;
17. obligația de a-i aduce la cunoştinţa Coordonatorului său toate problemele cu care se confruntă în desfăşurarea activităţilor de voluntariat;
18. obligația de a respecta condiţiile de confidenţialitate specificate în fişa de voluntariat, inclusiv după încetarea activităţii;
19. obligația de a participa la cursurile de instruire organizate, iniţiate sau propuse de către Organizația Gazdă şi/sau de Coordonator;
20. obligația de a ocroti bunurile pe care le foloseşte în cadrul activităţii de voluntariat;
21. obligația de a avea un comportament adecvat şi de a trata cu respect toate persoanele cu care vine în contact;
22. obligaţia de a anunţa, în prealabil, indisponibilitatea temporară de a presta activitatea de voluntariat în care este implicat.

**Art. 5. Drepturile şi obligaţiile Organizației Gazdă**

1. **Drepturile Organizației Gazdă**
   1. dreptul de a stabili organizarea şi funcţionarea activităţii de voluntariat;
   2. dreptul de a iniţia conţinutul fişei de voluntariat, pe care o adaptează la solicitarea şi pregătirea voluntarului, precum şi la tipul de activităţi de voluntariat desfăşurate de către Organizația Gazdă;
   3. dreptul de a exercita controlul asupra modului de desfășure a activităților cuprinse în fişa de voluntariat prin Coordonatorul de voluntari;
   4. dreptul de a constata abaterile voluntarului, raportate la clauzele stabilite în contractul de voluntariat, fişa de voluntariat şi/sau în fişa de protecţie a voluntarului;
   5. dreptul de a exclude voluntarul din programele și proiectele în care desfăşoară activităţi de voluntariat, dacă acesta nu respectă prevederile prezentului contract;
   6. dreptul de a deţine toate drepturile asupra materialelor, rapoartelor, informaţiilor, documentaţiei şi a altor materiale scrise, create, colectate sau/şi produse de voluntar în perioada desfăşurării activităţilor care fac obiectul prezentului contract de voluntariat;
   7. dreptul de a verifica şi a superviza activitatea voluntarului prin persoane desemnate în acest sens;
   8. dreptul de a cere voluntarului rapoarte de activitate din care să reiasă îndeplinirea sarcinilor alocate;
   9. dreptul de a cere informaţii şi recomandări despre voluntar altor persoane.
2. **Obligaţiile Organizației Gazdă**
   1. obligaţia de a asigura desfăşurarea activităţilor sub conducerea unui Coordonator de voluntari, cu respectarea condiţiilor legale privind securitatea şi sănătatea în muncă, în funcţie de natura şi de caracteristicile activităţii respective;
   2. obligaţia de a suporta alte cheltuieli ocazionate de desfăşurarea activităţii de voluntariat, cu excepţia celor aferente muncii prestate de către voluntar;
   3. obligația de a-l trata pe voluntar ca şi coleg cu drepturi egale;
   4. obligația de a asigura voluntarului un loc unde să-şi desfăşoare activitatea şi accesul la echipamentul şi consumabilele necesare derulării activităţii;
   5. obligația de a asigura condiţii legale de protecţie a muncii în funcţie de natura şi caracteristicile activităţilor desfăşurate de voluntar;
   6. obligația de a rambursa voluntarului cheltuielile efectuate de acesta în timpul şi în legătură cu activităţile ce fac obiectul prezentului contract de voluntariat, care au fost prestabilite și aprobate în acest sens;
   7. în cazul în care din activitatea de voluntariat rezultă lucrări ştiinţifice publicate sau prezentate, coordonatorul se asigură că proiectul de voluntariat este menţionat explicit;
   8. obligația de a elibera voluntarului certificatul nominal care atestă calitatea de voluntar.

**Art. 6. Modificarea contractului**

1. Modificarea sau completarea prezentului contract poate fi făcută prin acordul părţilor, prin act adiţional.
2. Dacă pe parcursul executării prezentului contract intervine, independent de voinţa părţilor, o situaţie de natură să îngreuneze executarea obligaţiilor ce revin voluntarului, contractul va fi renegociat. Renegocierea contractului de voluntariat se va face la cererea scrisă a uneia dintre părţi, formulată în termen de 15 zile de la data la care a intervenit respectiva situaţie.

**Art. 7. Încetarea contractului**

Prezentul contract încetează în următoarele situaţii:

* 1. la expirarea termenului pentru care este încheiat;
  2. prin acordul părţilor;
  3. denunţarea unilaterală din iniţiativa uneia dintre părţi, cu un preaviz de 15 zile, fără obligaţia prezentării motivelor;
  4. dacă situaţia descrisă în Art.6 alin.2 face imposibilă continuarea executării contractului, acesta va fi reziliat de drept;
  5. Organizația Gazdă își încetează activitatea.

**Art. 8. Răspunderea părţilor**

* + 1. Neîndeplinirea sau îndeplinirea necorespunzătoare a obligaţiilor asumate de părţi atrage răspunderea contractuală a părţii în culpă, în afara cazurilor de exonerare prevăzute de lege. Răspunderea pentru neexecutarea sau executarea necorespunzătoare a contractului de voluntariat este supusă prevederilor Legii nr. 287/2009 privind Codul civil, republicată, cu modificările ulterioare.
    2. În executarea contractului de voluntariat, voluntarul se subordonează Coordonatorului său. În situaţia în care, prin desfăşurarea activităţilor de voluntariat, se cauzează prejudicii unor terţe persoane, Organizația Gazdă va răspunde solidar cu voluntarul, în condiţiile legii sau ale contractului de voluntariat, dacă acestea nu au fost determinate din culpa exclusivă a voluntarului.
    3. Executarea obligaţiilor contractuale ce revin voluntarului nu se poate face prin reprezentare.
    4. Părțile prezentului contract se obligă să respecte reglementările legale în vigoare privind prelucrarea datelor cu caracter personal (Legea nr.190 /2018 privind măsuri de punere în aplicare a GDPR).

**Art. 9 Soluţionarea litigiilor**

Neînţelegerile ivite în executarea sau interpretarea contractului de voluntariat se soluţionează pe cale amiabilă sau prin procedura de mediere. În cazul în care neînţelegerile persistă, litigiul se va soluţiona de instanţele judecătorești competente din municipiul Cluj-Napoca.

Prezentul contract s-a încheiat azi în 2 exemplare, unul pentru Voluntar şi unul pentru UBB, potrivit Regulamentului de voluntariat al UBB.

Anexe la prezentul contract de voluntariat:

* Fişa de voluntariat
* Fişa de protecţie a voluntarului.

Organizația Gazdă, Voluntar,

Rector,

Prof. Univ. Dr. Daniel David Nume, Prenume + semnătură

Consilier Juridic,

Coordonator de Voluntar,